Inglourious Basterds

Inglourious Basterds estas german-usona militfilmo verkita de Quentin Tarantino kaj aperinta en 2009. La filmo okazas dum la Dua Mondmilito kaj rakontas la venĝon de franca judino, kies familio estis murdita de nazioj, kaj planon de judaj usonaj soldatoj, la “Sengloraj Bastardoj”, por mortigi la ĉefajn estrojn de nazia Germanio.

La titolo de la filmo enhavas du intencajn misskribojn (Inglourious Basterds anstataŭ Inglorious Bastards).

 Scenaro 
eta|dekstra|
En 1941, SS-kolonelo Hans Landa (Christoph Waltz) pridemandas francan farmiston. Por savi sian familion, li konfesas, ke li kaŝas judan familion sub planko de sia domo. La kolonelo ordonas al siaj soldatoj mortpafi al la judoj, sed la filino Shosanna Dreyfus (Mélanie Laurent) sukcesas forkuri.

Tri jarojn poste, la usona leŭtenanto Aldo Raine (Brad Pitt) rekrutigas ok judajn usonajn soldatojn por misio en Germanio, dirante ke ili ĉiuj ŝuldas al li po 100 naziaj skalpoj. La “Bastardoj” iĝas tiom timataj de germanoj, ke Adolf Hitler mem komencas zorgi pri la afero.

Shosanna nun vivas en Parizo sub falsa nomo kaj posedas kinejon. Ŝi renkontas Frederick Zoller (Daniel Brühl), germanan soldaton, kies heroaĵoj estos rakontataj en nazia propaganda filmo, Stolz der Nation (“Fieraĵo de la nacio”). Ĉar Shosanna allogas lin, li konvinkas Joseph Goebbels organizi la premieron de la filmo en ŝia kinejo. Shosanna tiam decidas bruligi la kinejon dum la festo por mortigi la plej gravajn naziajn funkciulojn.

Dume, la brita registaro dungas Archie Hicox (Michael Fassbender) por la “Operacio Kino”. Li devos renkontiĝi kun la germana aktorino Bridget von Hammersmark (Diane Kruger) kaj la Bastardoj por bombi la kinejon dum la premiero.

 Aktoroj 
eta|dekstra||
 Brad Pitt: leŭtenanto Aldo Raine
 Mélanie Laurent: Shosanna Dreyfus
 Christoph Waltz: SS-kolonelo Hans Landa
 Michael Fassbender: leŭtenanto Archie Hicox
 Eli Roth: serĝento Donny Donowitz
 Diane Kruger: Bridget von Hammersmark
 Daniel Brühl: Fredrick Zoller
 Til Schweiger: serĝento Hugo Stiglitz
 Gedeon Burkhard: kaporalo Wilhelm Wicki
 Jacky Ido: Marcel
 B. J. Novak: unuaklasa soldato Smithson Utivich
 Omar Doom: unuaklasa soldato Omar Ulmer
 August Diehl: majoro Hellstrom
 Denis Menochet: Perrier LaPadite
 Sylvester Groth: Joseph Goebbels
 Martin Wuttke: Adolf Hitler
 Mike Myers: generalo Ed Fenech
 Julie Dreyfus: Francesca Mondino
 Richard Sammel: serĝento Rachtman
 Alexander Fehling: ĉefserĝento Wilhelm
 Rod Taylor: Winston Churchill
 Sönke Möhring: soldato Butz
 Samm Levine: unuaklasa soldato Hirschberg
 Paul Rust: unuaklasa soldato Andy Kagan
 Michael Bacall: unuaklasa soldato Michael Zimmerman
 Bo Svenson: usona kolonelo
 Enzo G. Castellari: nazia oficisto
 Harvey Keitel: OSS-komandanto
 Gregory Nicotero: Gestapo-majoro
 Quentin Tarantino: la unua skalpita nazio / usona soldato en Stolz der Nation
 Samuel L. Jackson: la rakontisto

 Eksteraj ligiloj 



Kategorio:Anglalingvaj filmoj
Kategorio:Filmoj aperintaj en 2009
Kategorio:Filmoj pri la Dua Mondmilito
Kategorio:Francalingvaj filmoj
Kategorio:Germanaj filmoj
Kategorio:Germanlingvaj filmoj
Kategorio:Usonaj filmoj